मामले में आरोपी नाबालिग को बहला-फुसलाकर ले गया और बाइक पर बैठाकर खेत में ले गया, जहां उसने उससे बलात्कार किया और हत्या कर दी। आरोपी ने दरांती से उसके गुप्तांग काट दिए तथा सबूत मिटाने को चेहरे पर तेजाब डाल दिया। इसके बाद शव को नहर में फेंक दिया था। लोक अभियोजक ने बताया कि इस मामले में नाबालिग के गुप्तांग काटने के कारण मेडिकल बलात्कार की पुष्टि नहीं कर पाया। इसके चलते आरोपी पर नाबालिग की हत्या व सबूत मिटाने के आरोपों को अदालत ने प्रमाणित मानकर मंगलवार को आजीवन कारावास व पचास हजार रुपए अर्थ दण्ड की सजा सुनाई। आरोपी 16 सितंबर 2014 से ही न्यायिक अभिरक्षा में चल रहा है।